**LATVIJAS VALSTS MEŽI STIPENDIJA AUGSTSKOLU STUDENTIEM**

**nolikums 2021./2022.m.g.**

1. Latvijas valsts meži stipendijas (turpmāk tekstā – LVM stipendija) mērķis ir izglītot un veicināt jauno speciālistu profesionālo izaugsmi ar meža apsaimniekošanu saistītās jomās.
2. LVM stipendijas apmērs ir EUR 150.00 *(viens simts piecdesmit euro un 00 centi)* mēnesī pirms nodokļu nomaksas.
3. LVM stipendija tiek piešķirta no oktobra līdz jūnijam, par to noslēdzot stipendijas līgumu (pielikums nr.2).
4. LVM stipendijas līgums var tikt parakstītsar drošu elektronisko parakstu vai papīra formātā ar parakstu.

1. LVM stipendija tiek piešķirta ne vairāk kā uz diviem stipendiju programmas gadiem.
2. LVM stipendija netiek piešķirta:
	1. LVM darbiniekiem;
	2. iepriekšējo stipendiju programmu dalībniekiem, izņemot šī nolikuma 16.punktā noteikto.
3. LVM stipendija ar konkrētā gada stipendiju programmām tiek izsludināta LVM interneta mājas lapā (www.lvm.lv) un augstskolās.
4. LVM stipendijai var pieteikties augstskolu bakalaura (sākot no 2.kursa) un maģistra programmu studenti, iesniedzot šādus dokumentus:
	1. pieteikuma vēstuli (pielikums nr.1)
	2. argumentētu eseju (apjoms līdz 2 lapām, burtu lielums – 12, starprindu intervāls – 1,5) vai video rullīti (ilgums līdz 5 minūtēm) par jomu*,* uzkuru piesakās;
	3. CV;
	4. augstskolas apstiprinātu dokumentu ar norādītu vidējo vērtējumu par iepriekšējo studiju gadu - bakalaura un maģistra programmu studentiem, sākot no 2.kursa;
	5. bakalaura diploma kopiju un sekmju izrakstu - maģistra programmu 1.kursa studentiem.
5. Pieteikuma vēstule, atbilstoši norādītajai formai, un 8.punktā minētie dokumenti jānosūta elektroniski uz e-pasta adresi stipendija@lvm.lv LVM stipendijas sludinājumā norādītajā termiņā.
6. LVM stipendiātu atlases posmi:
	1. iesniegto dokumentu izskatīšana;
	2. esejas vai video rullīša izvērtējums;
	3. sekmju izvērtējums;
	4. saruna par iesniegtās esejas vai video materiāla saturu, studiju programmas izvēles pamatojumu, motivāciju un mērķi zināšanu papildināšanai un praktiskās pieredzes iegūšanai izvēlētās stipendijas jomā;
	5. atbilstošāko stipendiātu izvēle.
7. Uz sarunu netiek virzīti pretendenti, ja:
	1. dokumenti nav iesniegti noteiktajā termiņā;
	2. trūks kāds no 8. punktā minētajiem dokumentiem vai tie aizpildīti nepilnīgi;
	3. vidējais vērtējums ir zemāks par 7 (septiņām) ballēm.
8. Pēc iesniegto dokumentu izvērtēšanas un sarunas ar pretendentu, komisija pieņem lēmumu par stipendiātu izvēli, atbilstoši šādiem kritērijiem:

12.1. izvēlētās studiju programmas un specializācijas pamatojums un tālākie mērķi saistībā ar to;

12.2. līdzšinējās aktivitātes par stipendijas jomu, kurai piesakās;

12.3. motivāciju un mērķi zināšanu papildināšanai un praktiskās pieredzes iegūšanai izvēlētās stipendijas jomā.

1. Katram stipendiātam tiek noteikts mentors, kurš konsultē stipendiātu jautājumos, kas saistīti ar izvēlēto stipendijas jomu, saskaņo praktiskā darba tēmu un koordinē tā izpildi.
2. LVM stipendijas laikā stipendiāti sagatavo praktisko darbu atbilstoši praktiskā darba izstrādes vadlīnijām (pielikums nr.3). Labākais darbs iegūst LVM stipendiāta balvu un saņem vienreizēju stipendiju EUR 300.00 *(trīs simti euro un 00 centi)* apmērāpirms nodokļu nomaksas.
3. LVM ir tiesības paturēt savā īpašumā stipendijas pieteikumam veidotos izstrādātos darbus vai materiālus. LVM ar attiecīga darba vai materiāla izstrādi iegūst visas autora mantiskās tiesības pār to un tiesības tos izmantot jebkādā veidā pēc LVM ieskatiem. LVM ir tiesības izmantot stipendiāta veidoto darbu vai tā fragmentus saistībā ar LVM mārketinga aktivitātēm un pašreklāmu.
4. LVM stipendiātam, ar kuru bijis noslēgts stipendijas līgums šīs programmas ietvaros, kurš kvalitatīvi izpildījis praktisko darbu un aktīvi piedalījies stipendiju programmā, ir tiesības iesniegt pieteikuma vēstuli otrajam stipendiju programmas gadam, saskaņā ar nolikumā izvirzītajām prasībām.
5. Lēmumu par stipendiātiem, ar kuriem slēgt līgumu uz vēl vienu gadu, pieņem komisija, atbilstoši 12.punktā minētajiem nosacījumiem.
6. Stipendiātu atlase notiek uz brīvajām stipendiju programmas vietām.
7. LVM var pārtraukt stipendijas līguma darbību un LVM stipendijas izmaksu, ja stipendiāts (jāizpildās vismaz vienam no nosacījumiem):
	1. semestrim beidzoties nav iesniedzis izziņu LVM par attiecīgā semestra mācību programmas sekmīgu apguvi (rudens sesija – līdz 28.februārim, pavasara sesija – līdz 30.jūnijam,);
	2. pārtraucis studijas;
	3. nav piedalījies LVM organizētajos stipendiātu pasākumos, mācībās un aktivitātēs;
	4. nav iesniedzis praktisko darbu (pielikums nr.3)
8. Pārtrauktā LVM stipendijas izmaksa netiek atjaunota līdz stipendiju programmas beigām.
9. Stipendiāta un LVM pienākumi, atbildība un LVM stipendijas izmaksas kārtība noteikta stipendijas līgumā (pielikums nr.2)
10. Lēmumus par LVM stipendijām pieņem komisija, kas apstiprināta ar prezidenta rīkojumu.
11. Piesakoties LVM stipendijai, stipendiāts iesniedz LVM savus personas datus. LVM ir tiesības apstrādāt stipendiāta personas datus ar mērķi izvērtēt stipendiātu pieteikumus un pieņemt lēmumu par stipendiāta izvēli. Pārzinis datu apstrādē: AS Latvijas valsts meži”, adrese: Vaiņodes iela 1, Rīga, LV-1004, elektroniskais pasts: lvm@lvm.lv, tālrunis 67610015.

Papildu informācija pieejama AS "Latvijas valsts meži" Privātuma Politikā – <https://www.lvm.lv/privatuma-politika>.

Pielikumi:

Pielikums nr.1 -Pieteikums LVM stipendijas saņemšanai;

Pielikums nr.2- Stipendijas līgums;

Pielikums nr.3- Praktiskā darba izstrādes vadlīnijas.